Taal se toekoms met buitelandse hulp beslis
:: Kuns en Kultuur Share |
Onderwerp: Taal se toekoms met buitelandse hulp beslis Mon Jul 05, 2010 6:13 pm
myPrintWindow = window.open('http://www.rapport.co.za/printArticle.aspx?iframe&aid=584a07b7-1794-409a-a859-4a134d4b2dd6&cid=2357','myPrintWindow','toolbar=0,location=0,directories=0,status=0,menubar=0,scrollbars=1,resizable=0,width=750,height=600');
Talle Suid-Afrikaanse ondernemings het ná 1994 besef dit is feitlik onmoontlik om teen die wêreldgrotes mee te ding sonder sterk buitelandse ven­note. Net so het Afrikaans 'n sterk vennoot nodig om teen 'n wêreldtaal soos Engels staande te bly, veral omdat die regering die taalmonopolie van Engels bevorder.
Daar is baie min oor van die anti-Afrikaanse sentimente wat veral in Nederland baie sterk was. 'n Belangrike deurbraak is verlede jaar gemaak toe die Nederlandse Taalunie die bevordering van Afrikaans as deel van sy mandaat aanvaar het. Die Taalunie is 'n amptelike liggaam wat Nederlands wêreldwyd bevorder en is 'n gesamentlike projek van Nederland en Vlaandere wat deur 'n raad van ministers van albei lande bestuur word.
Die pas afgelope konferensie oor Afrikaans wat in Amsterdam gehou is, het die in­ter­na­sio­na­li­se­ring van Afrikaans 'n groot stap verder gevoer. Dit kan gesien word in die bywoning van 'n indrukwekkende lys meningsleiers uit die regering, owerheidsinstellings, akademie, kultuur- en sakewêreld van Nederland en Vlaandere.
Die Nederlandse ambassadeur in Suid-Afrika, mnr. Rob de Vos, het op die konferensie groot begrip vir die nood­saak van moedertaalonderwys getoon en aangekondig sy land gaan hom toespits op bystand met tersiêre onderwys, veral in tegniese rigtings. Groot klem is by die konferensie op onderwys en opleiding as ontwikkelingsinstrument gelê.
Daarom word 'n Afrikaanse Taalfees vir 2011 in Nederland beplan, met die doel om deur middel van 'n gereelde mini-kunstefees Afrikaans weer op die Europese agenda te sit. Die doel is om Afrikaans as 'n sustertaal van Nederlands aan gehore in Nederland en Vlaan­dere bekend te stel, en steun vir die bevordering daarvan te werf.